# Alert RTATM – Valós idejű analizáló szoftver a TRIO hordozható eszközhöz

Az ALERT RTA™ új képességekkel ruházza fel a TRIO® adatgyűjtőt úgy, mint: valós idejű, 4 csatornás szimultán adatgyűjtés és kereszt csatornás funkciók. Az ALERT RTA szoftverből kiexportálható a rögzített adat modellezéshez és egyéb alkalmazásokhoz. A szoftverrel az összes adatgyűjtő funkció végrehajtható, legyen az spektrum, vagy időjel 4 csatornán. Ráadásul az ALERT RTA olyan fejlett mérési technikákat támogat, mint az átviteli függvény, koherencia- és kereszt teljesítmény spektrum.

Az ALERT RTA mérések kiexportálhatók ASCII és Universal File Format (UFF) formátumban, így a mért adatok importálhatók mozgás animációs szoftverekbe (ODS) mint pl. a Clear Motion vagy az ME Scope.

## Támogatott adattípusok:

* Időjel (41 KHz mintavételezési frekvenciáig)
* Hosszú idejű mintavételezés (6,4-től 3 276,7 másodpercig (54,6 perc))
* Spektrum (maximum 25,600 vonalas felbontás és 16 KHz-es frekvenciatartomány)
* RMS
* DC feszültség
* Sebesség
* 1X Amplitúdó / Fázis
* Trigger indítófeltétel
* Időszinkron mintavételezés
* Átviteli függvény
* Koherencia
* Kereszt teljesítmény függvény
* Burkológörbe demoduláció
* Állapot teszt
* Modál analízis
* UFF-ben exportálható eredmények ODS szoftverekhez pl. Clear Motion és ME Scope

Mind a négy csatorna függetlenül konfigurálható különböző típusú érzékelőkhöz, jelkondicionálókhoz. Kereszt csatornás mérés végezhető az 1-3 csatornákon a 4. csatornához viszonyítva. Beállítható a mérést indító feltétel (trigger) és hosszú idejű mérések. Sok különböző mérés jeleníthető meg egyszerre a kezelőfelületen, amik azonnal frissülnek, ahogy a mérés befejeződött. Ez teszi valós idejű analizáló szoftverré az ALERT RTA-t.

ALERT RTA telepíthető PC-re is. Ebben az esetben az ALERT RTA-val nem lehet mérést végezni, de az összes megjelenítő funkció használható a hordozható készülékkel mért adatok kiértékeléséhez.

Az ExpertALERT „Felhasználó által definiált pont” („User defined point”) funkcióját használva, speciális tesztek végezhetők és társíthatók a gépállapot felügyeleti programba valamint elérhetővé válik az ExpertALERT adatbázisában. Kattints a tesztre és az ALERT RTA (megjelenítő módban) megnyitja a megfelelő adatot.